# John Cleese

John Marwood Cleese (Weston-super-Mare, Somerset, 1939ko urriaren 27a - ) Ingalaterrako umorista eta aktorea da, Monty Python taldeko kidea izateagatik ezaguna.

## Biografia

Txiki-txikitatik umore aldartea izan du Cleesek: eskolatik bota zuten patioko estatua idulkitik jaitsi eta komunera joan zela oinatzak marraztearen bidez iradokiagatik. Zuzenbidea Cambridgeko Unibertsitatean ikasten ari zela, Graham Chapman, etorkizuneko beste Monty Pythoneko kidea, ezagutu zuen. Cleesek, halere, irratirako saioak idazteari eta antzezteari ekin zion. Ameriketako Estatu Batuetan Terry Gilliam, beste Monty Pythoneko kide bat, eta Connie Booth, etorkizuneko emaztea, ezagutu zituen.
1965ean Cleese Londresera itzuli zen. Chapmanekin batera The Frost Report telesaiorako idazten hasi zen. Telesaio horretan Ingalaterrako umorista hoberenak bildu ziren, haien artean Eric Idle, Terry Jones eta Michael Palin Monty Pythoneko kideak. Taldea sortu zen 1968an Monty Python's Flying Circus telesaioa egitearren. Lau urte iraun bazuen ere, Cleesek laugarrenean apenas ez zuen parte hartu. Haren ustetan, saioaren kalitateak behera egin zuen. Hala ere, taldera bueltatu zen Monty Python and the Holy Grail, Life of Brian eta The Meaning of Life filmetan jardutera.
Horretaz kanpo taldea utzita, Cleesek arrakasta handia ezagutu zuen Britania Handiko telebistan Fawlty Towers saioarekin. Saio hau, gaur egun ere, britaniar komedia hoberenetakotzat jotzen da. 80 eta 90eko hamarkadetan, Cleese zineman aritu da behinik behin; tartean Monty Pythonera itzuli da, 1982an esaterako, Monty Python Live at the Hollywood Bowl egitera. 1988an A Fish Called Wanda idatzi zuen. Historiako film ingeles arrakastatsuena izan zen, eta Oscar sarirako izendapena jaso zuen Cleesek.

## Filmografia

| Urtea | Filma | Pertsonaia |
| 1968 | Interlude | |
| 1969 | The Magic Christian | |
| 1969 | The Best House in London | |
| 1970 | The Rise and Rise of Michael Rimmer | |
| 1971 | And Now for Something Completely Different | |
| 1974 | Romance with a Double Bass | |
| 1975 | Monty Python and the Holy Grail | Sir Lantzelot, Tim intxixua, Goardia #2, Lagun #1, Zaldun Beltza |
| 1976 | Meetings, Bloody Meetings | |
| 1977 | The Strange Case of the End of Civilization as We Know It | |
| 1979 | Monty Python's Life of Brian | Reg |
| 1980 | The Secret Policeman's Ball | |
| 1981 | The Great Muppet Caper | |
| 1981 | Time Bandits | Robin Hood |
| 1982 | Dish | |
| 1982 | Privates on Parade | Major Giles Flack |
| 1983 | Yellowbeard | Itsua |
| 1983 | Monty Python's The Meaning of Life | Asko |
| 1985 | Silverado | Langston |
| 1986 | Clockwise | Mr. Stimpson |
| 1988 | A Fish Called Wanda | Archie Leach |
| 1989 | Erik the Viking | Halfdan Beltza |
| 1990 | Bullseye! | |
| 1991 | An American Tail: Fievel Goes West | Cat R. Waul |
| 1992 | Did I Ever Tell You How Lucky You Are? | Narratzailea |
| 1993 | Splitting Heirs | Raoul P. Shadgrind |
| 1994 | Mary Shelley's Frankenstein | Waldman irakaslea |
| 1994 | Disney's Rudyard Kipling's The Jungle Book | Dr. Julius Plumford |
| 1994 | The Swan Princess | Jean-Bob |
| 1996 | The Wind in the Willows | Abokatua |
| 1996 | Fierce Creatures | Rollo Lee |
| 1997 | George of the Jungle | |
| 1998 | In the Wild: Operation Lemur with John Cleese | Aurkezlea |
| 1999 | The Out-of-Towners | Mr. Mersault |
| 1999 | The World Is Not Enough | R |
| 2000 | Isn't She Great | |
| 2001 | Quantum Project | |
| 2001 | Here's Looking at You: The Evolution of the Human Face | Narratzailea |
| 2001 | Rat Race | Donald P. Sinclair |
| 2001 | Harry Potter and the Philosopher's Stone | "Nearly Headless Nick" |
| 2002 | Harry Potter and the Chamber of Secrets | "Nearly Headless Nick" |
| 2002 | Roberto Benigni's Pinocchio | |
| 2002 | Die Another Day | Q |
| 2002 | The Adventures of Pluto Nash | James |
| 2003 | Charlie's Angels: Full Throttle | Alexen aita |
| 2003 | Scorched | |
| 2003 | George of the Jungle 2 | |
| 2004 | Shrek 2 | Harold erregea |
| 2004 | Around the World in 80 Days | |
| 2005 | Valiant | Mercury (ahotsa) |
| 2006 | Charlotte's Web | Samuel ardia (ahotsa) |
| 2006 | Man About Town | Dr. Primkin |
| 2007 | Shrek the Third | Harold erregea |
| 2008 | Igor | Dr. Glickenstein |
| 2008 | The Day the Earth Stood Still | Dr. Barnhardt |
| 2009 | The Pink Panther 2 | Charles Dreyfus inspektorea |
| 2009 | Planet 51 | Kipple irakaslea |
* Datuak: Q25014
* Multimedia: John Cleese / Q25014